« Otvor bránu, Anjel! »
„Svätá rodina hľadá nocľah…“ – Slovenské Vianoce pod Pilíšom
Adventné potulky medzi Slovákmi žijúcimi v Maďarsku

DRAMATIZOVANÁ BÁBKOVÁ JASLIČKOVÁ POBOŽNOSŤ A HUDOBNO-SPEVAVÁ BETLEHEMSKÁ HRA SO SLOVENSKÝM PREDVIANOČNÝM KONCERTOM
v podaní Bábkového divadla Krasovlas, Pilíšskeho tria a Folklórneho súboru Pilíš z Mlynkov.
Nočná, vianočná zábava s bábkami, ktorá zahrňuje cestu Kráľov vedenú hviezdou,
zjavenie Anjelov pre Pastierov a reč k Vám od Panny Márie.
Toto naše predstavenie obdarí obecenstvo darmi archaických slovenských betlehemských ľudových piesní i betlehemských bábkových hier. Príbeh narodenia Ježiša predstavíme v jedinečnom, trojposchodovom betleheme s bábkami. S pomocou starých a úlomkovitých hier sme sa pokúsili vytvoriť svoju vlastnú a úplnú verziu, v ktorej sa dobre zhodne vznešenosť mystéria s profánnym tónom pastierskych hier. Bábky a priebeh udalosti držia v rukách traja spievajúci anjeli. Je to oslavná i vznešená príležitosť, kedy túto hru môžeme zahrať v adventnom období. Čarovné a pamätné predstavenie pre malých i veľkých...
ANJELI: Judita Sluková, Anita Jolán Tóthová a Levente Galda 
BETLEHEM VYTVORIL: Eric Grosschmid                                 BÁBKY: Aneta Feketeová a spol.
Hlavný organizátor podujatia: KULTÚRNY SPOLOK PRE MLYNKY

21. decembra 2013 (sobota), o 15.30 hod. v Stredisku pilíšskych Slovákov v Mlynkoch
22. decembra 2013 (nedeľa), o 17.00 hod. v Osvetovom dome a knižnici na Čobánke

Naše predstavenie mohlo byť zrealizované s finančnou podporou
VEREJNOPROSPEŠNEJ NADÁCIE ZVÄZU SLOVÁKOV V MAĎARSKU.